**39. KECSKEMÉTI**

**TAVASZI FESZTIVÁL**

**SZAKMAI BESZÁMOLÓ**

**Hírös Agóra Nonprofit Kft.**

**A KECSKEMÉTI TAVASZI FESZTIVÁL ORSZÁGOS JELENTŐSÉGE**

A Kecskeméti Tavaszi Fesztivál [a](https://znaki.fm/hu/places/hungary/) régió egyik legnagyobb hagyományú kulturális   
rendezvénysorozata, amely minden évben több ezer látogatót vonz a városlakók és az   
idelátogatók közül. A Budapesti Tavaszi Fesztivállal közel egyidős (1980), 1986 óta évente   
megrendezésre kerülő összművészeti fesztivál az évek során egyre nagyobb országos hírnévre tett szert, így ma már Magyarország egyik kiemelkedő kulturális rendezvényeként tartják számon.

Országos szinten a Kecskeméti Tavaszi Fesztivál a hagyományokhoz híven egyedülálló műfaji   
sokszínűségével és magas színvonalú programjaival tűnik ki. A fesztivál kínálata rendkívül   
széleskörű: a filmművészettől és a klasszikus zenei koncertektől kezdve a jazz- és világzenei   
előadásokon át, a színházi és táncelőadásokig, valamint a képzőművészeti kiállításokig minden megtalálható a programban.

A Hírös Agóra szervezésében a [Kecskeméti Tavaszi Fesztivál](https://budapestitavaszifesztival.hu/)ereje nem csupán abban   
rejlik, hogy egy nagyívű innovatív együttműködés valósul meg kiemelkedő művészek, kiemelkedő intézmények és profi szervezők között, hanem abban is, hogy platformot biztosít a magyar   
művészek, művészeti csoportok számára, hogy szélesebb közönséggel találkozhassanak. Ezen   
felül a fesztivál fontos szerepet tölt be a város kulturális turizmus és a gazdasági élet   
fellendítésében is, hiszen a rendezvény idején jelentősen megnő a városba látogató turisták száma. A Fesztivál hozzájárulásával nagy mértékben növekszik a helyi vendéglátóipari- és kereskedelmi bevétele, mely erősiti Kecskemét város gazdaságát.

A Fesztivál küldetése, hogy előmozdítsa a kulturális értékek cseréjét és a művészeti   
innovációt, miközben erősíti Kecskemét szerepét a globális kulturális színtéren.

A Fesztivál fő célja, hogy a város kulturális intézményeinek összefogásával bemutathassuk a   
kultúra és a művészetek sokszínűségét, illetve minden korosztály számára elérhetővé tegyük a művészeteket, családoknak, gyermekeknek, szépkorúaknak egyaránt.

A programsorozat nem csupán szórakoztat, hanem oktat is, lehetőséget teremtve a látogatóknak, hogy mélyebben megismerjék a művészeteket és a kultúra új formáit. Emellett fontos szerepet játszik a kultúrturizmus és a helyi gazdaság fellendítésében is, vonzva a turistákat a gazdag   
kulturális programokkal.

**39. KECSKEMÉTI TAVASZI FESZTIVÁL**

**2024. március 14 – április 14.  
VilágHírös Kecskemét!**

A 39. Kecskeméti Tavaszi Fesztivál, amely idén rendhagyó módon 1 hónapos időtartammal került megrendezésre, 2024. március 14-től április 14-ig tartott. Az idei kiadás nem csak a kultúra   
népszerűsítéséről szólt; időpontja egybeesett Magyarország nemzeti ünnepével, így számos   
programja is a március 15-i megemlékezéshez kapcsolódott.

A tavalyi gazdag kínálatot az idei évben sikerült még tovább bővítenünk, így 8 különböző   
művészeti ágban, 17 intézmény szervezői közreműködésével már 23 helyszínen összesen   
59 programmal vártuk az érdeklődőket, egyfajta kulturális hídat építve a művészetek és a   
közönség között. A kecskeméti művészek mellett számos fővárosi produkciót is   
megvendégelhettünk, és új intézmények, valamint helyszínek is fontos szerepet kaptak az idei   
évben.

Az idei kiadás mottója: „Világhírös Kecskemét” - Kecskemétiek a nagyvilágban, a nagyvilágban a kecskemétiek volt, azaz a világraszóló Kecskemét tematikát állította a középpontba a fesztivál.

Különösen nagy büszkeség számunkra, hogy az előadók számos esetben említették a fesztivál   
különleges atmoszféráját, a közönség és a szervezők lelkes fogadtatását, ami inspirálta őket és emlékezetessé tette fellépéseiket.

- **17 intézmény szervezésében**

1. Ars Nova Énekegyüttes

2. Bozsó Gyűjtemény

3. Ciróka Bábszínház

4. Hírös Agóra Kulturális és Ifjúsági Központ

5. Katona József Könyvtár

6. Kecskeméti Jazz Alapítvány

7. Kecskeméti Katona József Múzeum

8. Kecskeméti Katona József Nemzeti Színház

9. Kecskemét Megyei Jogú város Polgármesteri Hivatala

10. Kecskeméti Városi Fúvószenekar

11. Kecskeméti Zenészegylet

12. KÉK - Kecskeméti Énekeskör

13. KKK - Kecskeméti Képzőművészek Közössége

14. Kodály Intézet

15. Kodály iskola

16. Leskowsky Hangszergyűjtemény

17. Nemzetközi Kerámia Stúdió

- **23 különböző helyszínen**

1. Bozsó Gyűjtemény

2. Cifrapalota

3. Ciróka Bábszínház

4. Evangélikus templom

5. Hírös Agóra Kulturális Központ

6. Hírös Agóra Ifjúsági Otthon

7. Hírös Agóra Otthon Mozi

8. Kápolna Galéria

9. Katona József Könyvtár

10. Kecskemét Főtér

11. Kecskeméti Katona József Nemzeti Színház

12. Kelemen László Kamaraszínház

13. Kodály Iskola

14. Leskowsky Hangszergyűjtemény

15. Nagytemplom - Urunk mennybemenetele társszékesegyház

16. Népi Iparművészeti Gyűjtemény

17. Piarista Gimnázium

18. Piaristák tere

19. Református Ókollégium lépcsői

20. Református Templom

21. Ruszt József Stúdiószínház

22. Szórakaténusz

23. Városháza

- **8 művészeti ág képviseltette magát:**

1. fotóművészet
2. filmművészet
3. iparművészet
4. irodalom
5. képzőművészet
6. színházművészet
7. táncművészet
8. zeneművészet

Az idei évben két szponzor támogatását élvezhettük: Kecskeméti Termostar Hőszolgáltató Kft. és a Bácsvíz Zrt. segítette a Fesztivál programjai megvalósulását.

**A HÍRÖS AGÓRA SZERVEZÉSÉBEN MEGVALÓSULT PROGRAMOK**

A Hírös Agóra, mint a Kecskeméti Tavaszi Fesztivál fő szervezője, a fesztivál meghatározó   
alapvetésének tartja a Kecskemétiséget. A Hírös Agóra vezetése a Fesztivál gazdag kínálatában egyaránt fontosnak tartja a nagy produkciók és az elmélyült, kisebb   
események megvalósítását is. Ennek megfelelően került kialakításra a Hírös Agóra Tavaszi   
Fesztivál programkínálata. A látogatottságból kitűnik, hogy sikerült előzetesen felmérni azt az igényt, ami az idei Fesztivál Agórás programjait életre hívta, színháztermi programjaink zömmel teltházzal zajlottak.

2024-ben a **Hírös Agóra** szervezésében az összesen 59 programból **31 program** valósult meg, az összesen 17 helyszínből **11 helyszín**en, összesen 8 művészeti ágból **7 művészeti ág**   
megjelenítésével. A Hírös Agóra több intézmény Tavaszi Fesztiválban részt vevő programjának adott otthont. A 31 programból **19 program ingyenes** belépéssel került megvalósításra.

A Hírös Agóra innovációs törekvéseivel összhangban idén több, új programelemmel bővült a   
Fesztivál kínálata.

A Hírös Agóra új sorozatként életre hívta a Kecskeméti Tavaszi Fesztivál keretében a   
**HA DESIGN** stílusteremtő eseményét. Többek között olyan prémium színvonalat képviselő   
iparművész-tervezők fogadták el meghívásunkat, mint Király Fanni, Konsánszky Dóra és Horn Enikő, akiknek lételeme a kreativitás, az önálló szemlélet, az innovatív alkotás létrehozása.

Ilyen idei újítás még a A Hírös Agóra és a budapesti **Müpa** közötti együttműködés, melynek   
keretében a Művészetek Palotájában rögzített nagysikerű koncertek közül kettő ingyenes   
vetítéseken volt látható a Hírös Agóra Otthon Moziban, felvonultatva a hazai könnyű- és világzene   
legkiválóbb képviselőit a Punnany Massif zenekartól Palya Beán át a Herczku Ági-Szalóki   
Ági-Bognár Szilvi fémjelezte Szájról szájra produkcióig.

Valamint különösen nagy örömünkre szolgál és rendkívüli megtiszteltetés számunkra, hogy az idén egy jelentős új elemmel is gazdagodott a „fesztivál a fesztiválban” elképzelésünk, hiszen az országos hírű és jelentőségű **Bach Mindenkinek Fesztivál** ezévi vidéki nyitókoncertje ezúttal itt Kecskeméten került megrendezésre a Református Templomban.

A **fenntarthatóság jegyében, a nőiség és társadalmi kérdések** kapcsolódásában számos program került megrendezésre az idei fesztivál programjai között, mint pl. a „**Feminus Creator**” Szűcs Emese festőművész és Lőrincz Luca kerámiaművész közös tárlata, ami a női lét ciklikusságát helyezte fókuszba vagy a „**Don’t lie to the planet**” az Urban Verbunk előadása, ami a magyar néptánc gazdag kulturális örökségére épülve hívta fel a figyelmet a jelen égető globális társadalmi kérdéseire. Ha valaki meg akarja érteni a rendszerváltás előtti Magyarországot, akkor csak végig kellett hallgatnia a crossover műfajú, Cseh Tamás-dalokat felelevenítő „**Százféle változatban**” című szcenírozott koncertet Simon Kornél rendezésében. A nőiességet és a nők-férfiak kapcsolatát a Liliom Produkció „**Hőhullám**” című dupla teltházas és Csányi Sándor „**Hogyan értsük félre a nőket 2**” teltházas előadásából is megismerhettük.

A Hírös Agóra fesztiválkínálatában számos zenei program is megjelent. Komolyzenei területen az Agóra rezidens együttese megvalósításában a „**Koldus és királyfi**”, a „**Peer Gynt**” szvitje és a barokk sorozat első állomása a „**Risurrezione**; a már említett **Bach Mindenkinek Fesztivál** 3   
programeleme, valamint a feltörekvő, kecskeméti zenészek „**Komoly mosolyok**” című koncertje a Kecskeméti Zenészegylet szervezésében. A könnyűzenében ötvöztük a mozit és a koncertet a Müpával való együttműködésben megszervezett koncertfilmvetítésekben, a „**Hangzó Helikon 10.0**”, a „**Szájról szájra 10.0**” és a „**Punnany Massif**” című produkciókkal.

A néptánc kecskeméti, országos és világszínvonalon is képviseltette magát a vílághíres Magyar Nemzeti Táncegyüttes „**Kárpátok visszhangja**” és a világhírös Kecskemét Táncegyüttes   
„**Barangoló**” műsoraival.

Külsős helyszínünk, a kecskeméti Nagytemplom adott otthont a **Mária evangéliuma** című   
oratórikus előadásnak, ahol a főszerepekben Sáfár Mónikát, Sasvári Sándort és Tolcsvay Lászlót köszöntötte vastapssal a közönség.

A tehetséggondozás, a közművelődés területén is kiemelkedő szerepe van a Hírös Agórának,   
ennek megfelelően több versmondóverseny: **Nagy László Versmondó Verseny**, **Országos   
Disputa Verseny, Nagy versmondás a költészet napja alkalmából**; irodalomóra szintén a   
Költészet Napja apropóján - **„Lélek vagyok, élni szeretnék”** címmel; valamint **Diákszínházi nap** gazdagította a Fesztivál programját.

A fesztivál nyitóeseményeként került megrendezésre a Kecskeméti Képzőművészek   
Közösségének tavaszi tárlata, „**Csak ami lesz, az a virág**” címen. Ehhez kapcsolódóan széles spektrumú, változatos képzőművészetialkotásokat felvonultató kiállításokkal is készültünk, a **HArt Folyosón** a Nemzetközi Zománcművészeti Alkotóműhely egy-egy emlékezetes   
remekművében gyönyörködhettek a látogatók, valamint a Bozsó Gyűjteményben került   
megrendezésre az alföldi festőművészet képviselőjének szentelt, **Egy székely az Alföldön – Nagy István művészete** című kiállítás.

Mivel idén a Fesztivál ideje egybeesett március 15-i nemzeti ünnepünkkel így ”**1848-as márciusi ifjak fáklyás megemlékezésünkkel**” tiszteletünket róttuk le a szabadságharc résztvevői előtt a nagy számban megjelent megemlékezőkkel. Családi játszóházunk is a megemlékezés   
szellemiségét követve, Háry János kalandjait és a huszárhagyományokat emelte ki „**Háry János kalandjai**” című játszóházi programjában.

A fesztivál kínálatának összeállításakor kiemelt figyelmet fordítottunk a családokra és a   
legkisebbekre is. A már említett családi és gyerekprogramok megkoronázása kétségtelenül a TBG Production „**Cinderella - Mese az elveszett cipellőről és a megtalált boldogságról**” című szuperprodukciójának volt köszönhető. Fülbemászó dallamokkal, grandiózus látványvilággal, egyszóval európai szintű, teltházas előadással zártuk a 39. Kecskeméti Tavaszi Fesztivált.

**A HÍRÖS AGÓRA SZERVEZÉSÉBEN MEGVALÓSULT PROGRAMOK:**

**1. „Csak ami lesz, az a virág”  
Időpont: 2024. március 14. - április 07.***Helyszín: Hírös Agóra Kodály terem  
Szervező: Kecskeméti Képzőművészek Közössége  
Belépőjegy: ingyenes*

A Kecskeméti Képzőművészek Közösségének tárlata évről évre a Tavaszi Fesztivál   
nyitóeseménye. A korábbi évektől eltérően ajánlott tematika nélkül, a választott József Attila   
idézet csak egy tavaszt idéző, a teremtett világ lüktetésére hangolódó hívószóként jellemezte a kiállítást. A közösség alkotói egyéni művészeti programjuk legfrissebb alkotásaiból válogatva   
mutatták be folyton megújuló alkotói útjuk legfrissebb műveit, melyet a megyében élő művészek meghívásával tettünk nyitottabbá, nagyobb léptékűvé.

**2. „Feminus Creator”  
Időpont: 2024. március 14 - 19.***Helyszín: Hírös Agóra Kamaraterem  
Szervező: Hírös Agóra Kulturális és Ifjúsági Központ  
Belépőjegy: ingyenes*

Szűcs Emese festőművész és Lőrincz Luca kerámiaművész közös tárlatának centruma a női lét ciklikus metamorfózisát, annak működési fázisait dolgozta fel. Olyan problémákra reflektált, mint a dualisztikus létmódból eredő, két pólus közti balanszírozás, a társadalom által határozott szerepminták: így a kapott „normák” feldolgozása és újradefiniálása, a női test szexusa, annak alakváltozásai.

A kiállítást megnyitja: A Fehér Vera, képző- és fotóművész  
Finisszázs: március 19., 17.00 Kamaraterem  
Zenei közreműködő: Ulrich Gábor képzőművész

A tárlat biztosított helyszínt a március 16-i, Bach Mindenkinek Fesztivál első vidéki koncertjének tiszteletére rendezett fogadásnak.

**3. 1848-as márciusi ifjak fáklyás megemlékezés   
Időpont: 2024.03.14., 18:48**

*Helyszín: Református Ókollégium előtt (szabadtér)  
Hírös Agóra Kulturális és Ifjúsági Központ**Ráday Múzeummal közös rendezvénye  
Belépőjegy: ingyenes  
Nézőszám: kb. 220 fő*

A 1848/49-es forradalom és szabadságharc előestéjén Muraközy János, az 1848-49-es forradalom és szabadságharc hőse születésének 200. évfordulójára és Jókai Mór, Petőfi Sándor Kecskeméten töltött időszakára emlékeztünk.

Ünnepi beszédet mondott: Vajda Rudolf huszárhadnagy

Közreműködött:

Kecskeméti Huszárok Hagyományőrző Egyesülete

Kecskeméti Kodály Iskola népzene tanszakos diákjai - Vezető: Vadas László

Kecskeméti Református Egyházközség Grádics Kórusa - Karnagy: Jámbor Zsolt

Bolyai János Gimnázium és a Kecskeméti Református Gimnázium diákjai

Kecskemét Táncegyüttes férfi tánckara – Művészeti vezető: Lukács László

Liszt Ferenc Zeneművészeti Egyetem Kodály Intézet Vegyeskara - Karnagy: Fűri Anna

**4. HArt Folyosó**

**Időpont: 2024. 03.14-04.14.**

*Helyszín: Hírös Agóra   
Szervező: Hírös Agóra Kulturális és Ifjúsági Központ  
Belépőjegy: ingyenes*

A Nemzetközi Zománcművészeti Alkotóműhely egy-egy emlékezetes remeke került kiállításra a Hírös Agóra Kulturális Központ közösségi folyosóin. A kiállítás első állomásán olyan alkotásokat láthattunk, amelyek stílusokhoz és irányzatokhoz történő elkötelezettség nélkül, teljes nyitottsággal keresik a közösségi talajú és indíttatású művészet mai lehetőségeit.

**5. Háry János Kalandjai - családi játszóház**

**Időpont: 2024.03.15., 11:00-13:30**

*Helyszín: Hírös Agóra Ifjúsági Otthon  
Szervező: Hírös Agóra Kulturális és Ifjúsági Központ  
Belépőjegy: 1000 Ft / gyerek, 1500 Ft / felnőtt  
Nézőszám: kb. 187 fő*

Családi rendezvény a március 15-i ünnep jegyében, amely 10 éves múltra tekint vissza. A témakörön belül évente más-más arculat kerül előtérbe. Ez évben Háry János kalandjait és a huszár  
hagyományokat emeltük ki.

**6. Bach Mindenkinek Fesztivál – Kecskemét 2024 – Peter GUY orgonaművész koncertje  
Időpont: 2024. március 16., 19.00***Helyszín: Református Templom  
Szervező: Hírös Agóra Kulturális és Ifjúsági Központ Kodály Intézettel közös rendezvénye  
Belépőjegy: ingyenes  
Nézőszám: kb. 200 fő*

Idén 2024-től Kecskemét is részesévé vált a nagy múltú Bach Mindenkinek Fesztivál programsorozatának a Kodály Intézet együttműködésével. A vidéki nyitókoncert ezúttal Kecskeméten került megrendezésre a Református Templomban. A koncerten Peter Guy ausztrál orgonistát hallhatták az érdeklődők, az esten a Kodály Intézet hallgatóinak köszönhetően különlegességként az előadott korálok énekelt változatai is elhangzottak.

J.S. Bach és Kodály műveiből, vokális és fúvós művekkel Peter Guy az ausztráliai Newcastle Christ Church katedrálisának orgonistája, jelenleg a Kodály Intézet mesterszakos hallgatója. A székesegyházban végzett munkája előtt Peter Guy a Sydney-i Macquarie St Stephen's Uniting Church, valamint a Sydney-i Egyetemen belül működő St Andrew's College zenei vezetője volt. Jelentős koncerteket adott orgonistaként és karvezetőként is, többek között a londoni St Paul's Cathedral, a Westminster Abbey és a Southwark Cathedral meghívására, Párizsban a Notre   
Dame-ban, csak úgy, mint több dél-koreai koncertteremben, valamint két alkalommal az Egyesült Államokban, az Organ Historical Society (USA) meghívására.

**7. Zenét hallgat a család - Koldus és Királyfi**

**Időpont: 2024.03.17., 11:00**

*Helyszín: Hírös Agóra Színházterem  
Szervező: Hírös Agóra Kulturális és Ifjúsági Központ  
Belépőjegy: 2000 Ft/felnőtt, 1500 Ft/gyerek  
Nézőszám:363 fő*

A Fesztivál kínálatának összeállításakor kiemelt figyelmet fordítottunk a családokra és a   
legkisebbekre is. A Kecskeméti Szimfonikus Zenekar „Zenét hallgat a család” sorozatának egy újabb elemeként került színpadra a Koldus és Királyfi Mark Twain klasszikusa, a többszörösen díjazott fiatal zeneszerző, Alpár Balázs zenéjével.

Narrátor: Tarr Ferenc

**8. Grieg: Peer Gynt**

**Időpont: 2024.03.18., 19:00**

*Helyszín: Hírös Agóra Színházterem  
Szervező: Hírös Agóra Kulturális és Ifjúsági Központ  
Belépőjegy: 6400 Ft  
Nézőszám: 453 fő*

A komolyzene kedvelőinek egy igazán eseményszámba menő különlegességgel is készültek a   
Kecskeméti Szimfonikusok, a nemzetközi hírű karmester Kocsár Balázs vezényletével egy örök klasszikus került színpadra, a norvég Edvard Grieg Peer Gynt szvitje, amelyet a szerző Henrik Ibsen drámájának inspirációjára komponált.

**9. Most vagy soha!**

**Időpont: 2024. március 19., 18:00**

*Helyszín: Hírös Agóra Otthon Mozi  
Szervező: Hírös Agóra Kulturális és Ifjúsági Központ  
Belépőjegy: 1350 Ft  
Nézőszám: 115 fő*

A közönségtalálkozóval egybekötött filmvetítés teltházat hozott a Hírös Agóra Otthon   
Mozinak. A márciusi ifjak történetének és a forradalom nagyszabású mozifilmes feldolgozásának központi karaktere a lánglelkű költő, Petőfi Sándor. A film főszereplői: R. Lóth Balázs,   
Sz. Berettyán Nándor, Mosolygó Sára, Horváth Lajos Ottó, Koltai-Nagy Balázs.

**10. Nagy László versmondó verseny**

**Időpont: 2024.03.20., 13:00**

*Helyszín: Hírös Agóra Ifjúsági Otthon  
Szervező: Hírös Agóra Kulturális és Ifjúsági Központ és Kecskemét MJV Bolgár Nemzetiségi Önkormányzata közös szervezésében  
Belépőjegy: Ingyenes  
Nézőszám: 65 fő*

Versmondóverseny Kecskemét és vonzáskörzete 7., 8. osztályos és középiskolai tanulói részére.

Védnökök: Szemereyné Pataki Klaudia Kecskemét MJV polgármestere és Őexc. Christo   
Polendakov a Bolgár Köztársaság nagykövete.

Támogatók: Kecskemét Megyei Jogú Város Bolgár Települési Önkormányzata, Budapest Főváros Budafoki Bolgár Nemzetiségi Önkormányzat, Bolgár Köztársaság tiszteletbeli konzulja

**11. Don’t Lie To The Planet - Urban Verbunk Show**

**Időpont: 2024.03.20., 19:00**

*Helyszín: Hírös Agóra Színházterem  
Szervező: Hírös Agóra Kulturális és Ifjúsági Központ  
Belépőjegy: 7900 Ft  
Nézőszám: 587 fő*

Egy minden elemében igazán innovatív előadással leptük meg a magyar néptánc szerelmeseit: az Urban Verbunk Show formabontó előadóművészeti koncepción alapuló produkciójával a Hírös Agóra nagyszínpadán. Az előadás a magyar néptánc gazdag kulturális örökségére épülve hívta fel a figyelmet a jelen égető globális társadalmi kérdéseire.

**12. Punnany Massif koncertfilm-vetítés**

**Időpont: 2024.03.20., 21:00**

*Helyszín: Hírös Agóra Ifjúsági Otthon  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: 35 fő*

A Hírös Agóra és a MÜPA együttműködésének eredményeként a Művészetek Palotájában   
rögzített nagysikerű koncert ingyenes vetítése az Otthon Moziban.

**13. Egy székely az Alföldön – Nagy István művészete**

**Időpont: 2024. március 21. – május 12.***Helyszín: Bozsó Gyűjtemény*

*Szervező: Bozsó Gyűjtemény  
Belépőjegy: ingyenes*

A Bozsó Gyűjtemény kiállítása egy sorozat harmadik részeként került megrendezésre, amely során a jelenkori magyarországi műgyűjtés egyik legfontosabb magángyűjteményéből emel ki tematikus válogatást. Nagy István (1873. március 28., [Csíkszentlélek](https://www.google.com/search?client=firefox-b-d&sca_esv=600355914&sxsrf=ACQVn09VTXd-uPK7xFLa8cJL0CBDABVpRg:1705912452714&q=Cs%C3%ADkszentl%C3%A9lek&si=AKbGX_qWtsfHufXsq_1jeDkJp50FstNngDxsch3EVTUjn7imcEYCdRlFk59bI4fpQlUdvu-SCma5knnr0Mp7ZI1rlz3qEZfjMCNGwuyYHoBGGnZtZlkKbh1DbW5587po_clQEUm16GrKDITGt8gjbouUT4Qkup5Ds1A_TQtWf8386ujiuRudDc3mU-EOAq2xJlUPigm2DUaOF617e4DuGn973P9KcoxuKA%3D%3D&sa=X&ved=2ahUKEwji34uOy_CDAxXKhf0HHYgqA3MQmxMoAHoECBoQAg) – 1937. február 13., Baja) művészete elementáris erővel hat a nézőre. Szűkszavú, de lenyűgöző kompozíción tájak és az ott élők   
jelennek meg. Művészettörténeti tanulmányok szerint tartózkodott a Kecskeméti Művésztelepen is. Az értékelések egyrészt az alföldi festészet képviselőjének tekintik.

**14. „KOMOLY” mosolyok - Vox iuventutis**

**Időpont: 2024. március 22., 17:30***Helyszín: Evangélikus templom*

*Szervező: Kecskeméti Zenészegylet  
Belépőjegy: ingyenes  
Nézőszám: 50 fő*

A Kecskeméti Zenészegylet célja a fiatal, kecskeméti komolyzenei tehetségek felkarolása és   
bemutatása a nagyközönség előtt. Ezzel egyidejűleg a kodályi örökség ápolása, a zenei   
hagyományok átörökítése és a zenei tehetségek pártolása.A fiatal muzsikusok bemutatása egy új kezdeményezés kezdete és egy új színfolttá vált az egyesület és a város zenei életében.

**15. 39. Országos Disputa Verseny**

**Időpont: 2024.03.22-24.**

*Helyszín: Hírös Agóra Ifjúsági Otthon & Bányai Júlia Gimnázium  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: 120 fő*

Az 1995. óta működő kecskeméti klub az érdemi vitát kedvelő 10-18 éves fiatalok közössége; azzal acéllal tartja foglalkozásait, hogy a kulturált vitatkozás készségét fejlessze.   
Szakmai vezető: dr. Ujlaky István középiskolai tanár, multiplikátor, disputa bíró.

**16. Bach Mindenkinek Fesztivál – Kecskemét 2024 – Flashmob  
Korál és Népdal / Bach és K:odály 2.**

**Időpont: 2024. március 23., 18:30**

*Helyszín: Kecskemét Főtér*

*Szervező: Hírös Agóra Kulturális és Ifjúsági Központ   
Belépőjegy: ingyenes  
Nézőszám: kb. 100 fő*

A Kodály Intézet hallgatóinak városi zenei „flashmob”-ja a Nagytemplom előtt, a Mária   
Evangélima előadásra érkező vendégek szórakoztatására.

**17. Mária Evangéliuma**

**Időpont: 2024. 03. 23., 19:00**

*Helyszín: Nagytemplom  
Szervező: Hírös Agóra Kulturális és Ifjúsági Központ  
Belépőjegy: 5600 Ft  
Nézőszám:150 fő*

A Mária evangéliuma című rockopera ősbemutatója 1991-ben a Madách Színházban volt, s még ugyanabban az évben a Szegedi Szabadtéri Játékokon is színre került. A művet bemutatták   
Szlovákiában, Svájcban, Németországban, Ausztriában, Olaszországban. Bemutatták számos   
magyarországi helyszínen, köztük Pannonhalmán a pápa látogatása tiszteletére.  
A színpadra írt - itthon és külföldön több mint ötszáz előadást megért - mű oratórikus előadásának különlegessége, hogy János szerepét Tolcsvay László, a mű zeneszerzője énekli, akit friss Kossuth díjasként köszönthettünk a színpadon.

A koncert az eredeti színpadi mű oratórikus változata.

Szereplők:

Mária - Sáfár Mónika Jászai Mari-díjas, Érdemes művész

Jézus: Sasvári Sándor Jászai Mari - díjas

János: Tolcsvay László Erkel - díjas

Heródes: Tóth József

József: Dobos László

Közreműködött a Rotunda énekegyüttes Tóthné Mózer Annamária vezetésével.

**18. HArt Placc**

**Időpont: 2024.03.23-24.**

*Helyszín: Hírös Agóra Kamaraterem & 32-es terem  
Szervező: Hírös Agóra Kulturális és Ifjúsági Központ  
Belépőjegy: ingyenes*

A hagyományosan adventi képző- és iparművészeti vásár és lazuló tavaszi különkiadásaként került megrendezésre a vásár a Tavaszi Fesztivál keretein belül, egyedi tárgyakkal, művészeti   
alkotásokkal, zenével.

**19. Korál és Népdal / Bach és Kodály 3.   
Bach Mindenkinek Fesztivál – Kecskemét 2024 – A Zeneakadémia Egyházzene Tanszéke és a Kodály Intézet hallgatóinak közös koncertje**

**Időpont: 2024. március 25., 18.00***Helyszín: Evangélikus Templom   
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: kb. 150 fő*

A Zeneakadémia Egyházzene Tanszéke és Kodály Intézete hallgatóinak és tanárainak koncertje.

Műsoron: J.S. Bach, Kodály Zoltán és kortársaik orgonaművei, vokális és hangszeres kompozíciói

Felkészítő tanárok: Pétery Dóra, Bódiss Tamás, Enyedi Pál, Horváth Márton Levente (orgona), Rajk Judit, Tóth Orsika, Darázs Renáta, Váradi Zita és Klézli János (ének)

**20. Risurrezione**

**Időpont: 2024. 03. 30., 19:00**

*Helyszín: Evangélikus Templom  
Szervező: Hírös Agóra Kulturális és Ifjúsági Központ  
Belépőjegy: 4500 Ft  
Nézőszám: 160 fő*

ÉLŐ BAROKK - a Hírös Agóra koncertsorozatának első állomása a Kecskeméti Evangélikus Templomban a Kecskeméti Énekes Kör együttműködésével.Közreműködött: Komáromi Márton (tenor), Szerdahelyi Pál (bariton), Kecskeméti Énekes Kör Vezényelt: Erdei Péter

**21. A Cseh Tamás – Százféle változatban   
Időpont: 2024. április 4. 19.00***Helyszín: Hírös Agóra Kulturális Központ  
Szervező: Hírös Agóra Kulturális és Ifjúsági Központ  
Belépőjegy: 8900 Ft  
Nézőszám: 230 fő*

Simon Kornél rendezésében megvalósult szcenírozott koncert előadás, amelynek Cseh Tamás   
dalai adják az ívét. Az újjáélesztett és újraértelmezett Cseh Tamás- legenda a Bonus Track Band és nyolc színész kíséretében került megvalósításra.

Közreműködött: Fekete Linda, Jordán Adél, Keresztes Tamás, Ónodi Eszter, Simon Kornél, Thuróczy Szabolcs, Törőcsik Franciska, Trokán Anna

Zenélt: a Bonus Track Band

**22. HA Design**

**Időpont: 2024.04.03-07.***Helyszín: Hírös Agóra Kulturális Központ Előcsarnok & Kamaraterem  
Szervező: Hírös Agóra Kulturális és Ifjúsági Központ  
Belépőjegy: ingyenes*

Kecskeméten az elmúlt években kiemelt szerepet kapott a művészet, az alkotás, az egyediség és a minőség. Magyarországon és külföldön egyaránt magasan jegyzett iparművészek egyedi, limitált tervezéseiből - designer ruhák és kiegészítők, ékszerek, home&dekor - válogathattak azok, akik ellátogattak a Hírös Agórába.

Április 6-án és 7-én minden az egyedi alkotások, a grandiózus vásártér, az innovatív ötletek és a kultúra körül forgott Kecskeméten. Elrugaszkodva a fast fashion-től, egy lépéssel közelebb a   
luxusmárkákhoz, de mindenképp az egyediség hívószavával. Magas színvonalú programok, a   
tavasz legújabb trendjei: ez a 2024-es Kecskeméti Tavaszi Fesztivál új programeleme, a   
HA DESIGN.

Ünnepélyes megnyitó: április 6., szombat 14.00   
Köszöntőt mondott: Nemcsik Mátyás

**23. Hőhullám**

**Időpont: 2024. április 06., 15:00 és 19:00***Helyszín: Hírös Agóra Kulturális Központ  
Szervező: Hírös Agóra Kulturális és Ifjúsági Központ  
Belépőjegy: 7200 Ft  
Nézőszám: 1 186 fő*

A dupla teltházas előadás tökéletes hátteret biztosított a HA Design vásár megrendezésének. A könnyed, zenés vígjáték Détár Enikő, Fésűs Nelly, Kokas Piroska, Ladinek Judit és Szőke Zoltán főszereplésével nagy sikert aratott.

**24. Magyar Nemzeti Táncegyüttes – Kárpátok visszhangja  
Időpont: 2024.04.09.,19:00**  
*Helyszín: Hírös Agóra Színházterem*

*Szervező: Hírös Agóra Kulturális és Ifjúsági Központ  
Belépőjegy: 5500 Ft*

*Nézőszám: 383 fő*

Lendületes és sokszínű folklórműsorra invitálta nézőit a Magyar Nemzeti Táncegyüttes. A   
Kárpátok visszhangja című előadásban olyan válogatást állított színpadra, amelyben a magyar nyelvterület legszebb táncai mellett különös hangsúlyt fektet az eredeti és stílusos   
előadásmódra. Legendás csárdások, erdélyi és magyar cigány táncok, üveges karikázó és persze a világ egyik legvirtuózabb férfitánca, a legényes is helyet kap a koreográfiában, amely során a   
nézők – ha csak lélekben is – de a Rábaköztől a Székelyföldig a Sárköztől a Matyó vidékig vagy Dél-Alföldig, de együtt utazhatnak a táncosokkal.

A programot az április 08. és 11. között megrendezésre került Nemzetközi Regionális Tudományi Társaság, az RSAI 14. Világkonferenciájával összhangban szerveztük meg. Ötven különböző   
országból érkeztek előadók és kutatók, hogy közel száz előadásból válogatva bővítsék ismereteiket a fenntartható regionális gazdasági növekedés témakörében a Neumann János Egyetemen.

**25. Költészet Napja - „Lélek vagyok, élni szeretnék”  
Időpont: 2024.04.10.***Helyszín: Hírös Agóra Ifjúsági Otthon  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: kb. 230 fő*

Rendhagyó irodalomórán vehettünk részt Radnóti Miklós születésének 115. évfordulója   
alkalmából.

Előadó: Tóth Péter Lóránt versvándor.

**26. Hangzó Helikon 10.0 & Szájról szájra 10.0**

**Időpont: 2024.04.10., 19:00***Helyszín: Hírös Agóra Otthon Mozi  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: 21 fő*

A Hírös Agóra és a MÜPA együttműködésének eredményeként a Művészetek Palotájában   
rögzített nagysikerű koncertek ingyenes vetítése az Otthon Moziban.A Művészetek Palotájában számos Hangzó Helikon-album bemutatkozott az elmúlt tíz évben. Ezekből kaptunk ízelítőt Palya Bea, a Kaláka és a Sebő Együttes - többek között Arany János, József Attila, Kányádi Sándor, Kiss Anna, Kosztolányi Dezső, Lázár Ervin, Nagy László és Szabó Lőrinc verseinek előadásával.

**27. Nagy Versmondás a Költészet Napja alkalmából Kecskemét Főterén  
Időpont: 2024. 04.11., 14:30***Helyszín: Kecskemét Főtér  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: kb. 450 fő*

A Versmondók találkozója felvezető rendezvényén Kányádi Sándor születésének 95.   
évfordulójára emlékeztünk.

A verseket előmondta: Krucsó Rita bábszínész

Közreműködött: a Kodály Iskola Antanténusz Gyermekkara, karnagy: Szegedi Ildikó

**28. Hogyan értsük félre a nőket?  
Időpont: 2024. 04.11., 19:00***Helyszín: Hírös Agóra Színházterem  
Szervező: Hírös Agóra Kulturális és Ifjúsági Központ  
Belépőjegy: 7900 Ft/8900 Ft*

*Nézőszám: 589 fő*

A nő-férfi kapcsolatot boncolgató Csányi Sándor egyszemélyes vígjátéka teltházat vonzott; nyolc különböző karakter, hetven percben.

**29. Barangoló - Néptánccal a világ színpadain**

**Időpont: 2024. április 12.***Helyszín: Hírös Agóra színházterem  
Szervező: Hírös Agóra Kulturális és Ifjúsági Központ  
Belépőjegy: 3900 Ft  
Nézőszám: 310 fő*

Nagy örömünkre és büszkeségünkre az idei évben a VilágHírös Kecskemét Táncegyüttes három alkalommal is képviseli majd Magyarországot s Kecskemét hírös városát különböző nemzetközi fesztiválokon és versenyeken. Külföldi szerepléseikre készített új műsoruk bemutatójára   
Barangoló - Néptánccal a világ színpadain címmel került sor a Tavaszi Fesztivál programján belül.

**30. Diákszínházi Nap**

**Időpont: 2024.04.13., 10.00 – 20.00**

*Helyszín: Hírös Agóra Ifjúsági Otthon  
Szervező: Hírös Agóra Kulturális és Ifjúsági Központ  
Belépőjegy: ingyenes  
Nézőszám: kb. 250 fő*

Kecskeméten a diákszínjátszásnak több évtizedes a hagyománya, színvonalas műhelymunka,   
fesztiválokon való szereplések, nyári alkotótáborok tették vidéki művészetpedagógiai bázissá a városunkat. A Hírös Agóra támogatásával működő Ifjú Morbid színpad – és a további kecskeméti csoportok - új előadásukat hagyományosan a Tavasz Fesztivál keretében mutatják be.

**31. *SZÍNPADON AZ EXPERIDANCE* - Cinderella - Mese az elveszett cipellőről és a   
megtalált boldogságról**

**Időpont: 2024.04.14., 15.00**

*Helyszín: Hírös Agóra Színházterem*

*Szervező: Hírös Agóra Kulturális és Ifjúsági Központ  
Belépőjegy: 8900 Ft  
Nézőszám: 553 fő*

Nemcsak a kicsiknek, de a szülőknek is maradandó élményt nyújtott a TBG és a Re-Production szuperprodukciója. Az ismert Hamupipőke történet ezúttal ősi tartalmi formájában, de Pozsgai Zsolt író csodálatosan egyedi feldolgozásában, tánc- és mesemusicalként kelt életre a Hírös Agóra színpadán. Az alkotók visszaléptek az eredeti történethez, kiegészítve az együttesre jellemző   
színpadi különlegességekkel, rendkívüli látványelemekkel. Történetünkben, a saját otthonában cselédként tartott lánynak a könyveiből varázslattal életre kelő legkülönfélébb mesefigurák az egyetlen vigaszai. Ők segítenek megtalálni Hamupipőkének a méltó életet és boldogságát, a   
feleséget kereső Herceg oldalán. Ehhez azonban még sok izgalmas kalandot kell átélniük, mert a boldogságot bizony nem adják oly könnyedén. Az előadásban látványos jelmezparádé által kisérve (Debreczeni Ildikó), Gömöri Zsolt zeneszerző gyönyörű dalai hallhatóak, ezúttal prózai   
jelenetekkel tarkítva népszerű színészek előadásában. Mindezt olyan LED díszlet-látvány   
elemekkel felturbózva, amilyet Magyarországon ebben a formában ezelőtt még soha nem láthatott a nagyközönség.